Liptovské Tatry

Liptovské Tatry sú geomorfologická časť Západných Tatier.

Vymedzenie 
Zaberajú najväčšiu časť Západných Tatier v ich centrálnej časti a ohraničuje ich na východe od Liptovských kôp Tichá dolina, na severovýchode od Červených vrchov Tomanovská dolina, na severozápade od Roháčov hrebeň a skupina sediel a na západe od Sivého vrchu Jalovecká a Bobrovecká dolina a sedlo Pálenica. Južným smerom susedí Liptovská kotlina a jej časti Smrečianska pahorkatina a Liptovské nivy, o niečo východnejšie leží Tatranské podhorie (podcelok Podtatranskej kotliny). Severný okraj vymedzuje hranica s Poľskom.

Vrcholy 
 Bystrá ()
 Jakubina ()
 Baranec ()
 Klin ()
 Blyšť ()
 Nižná Bystrá ()
 Štrbavý ()
 Hrubý vrch ()
 Veľká Kamenistá ()

Významné sedlá 
 Baníkovské sedlo ()
 Bystré sedlo ()
 Pálenica ()
 Tomanovské sedlo ()
 Žiarske sedlo ()

Plesá 
 Anitino očko
 Bystré plesá
 Bobrovecké plesá
 Račkove plesá
 Tomanovské pleso
 Žiarske pleso

Ochrana prírody 
Liptovské Tatry sú celé súčasťou Tatranského národného parku, osobitne chránená je národná prírodná rezervácia Tichá dolina.

Turizmus 
Západná časť Tatier je charakteristická mohutnými rázsochami, oddelenými dlhými rozvetvenými dolinami. Nimi vedú k hlavnému hrebeňu značené chodníky. Atraktívne sú viaceré vodopády a plesá, ako aj prevažne hôľnaté vrchy. V tejto časti pohoria je viacero turistických chát a útulní.

Referencie 

Západné Tatry
Pohoria na Slovensku
Geomorfologické časti na Slovensku